हन्टर्स
हे भगवान, दोस्तो, हंट्सविल से एक बहुत बुरी ख़बर सुनने को मिल रही है।
ख़बर है कि मेपल पर हो रही एक पार्टी में कई लोगों की हत्या कर दी गई।
पुलिस घटनास्थल पर पहुँच चुकी है।
क्या हम लोग सुरक्षित हैं?
अभी के लिए।
वह कौन है? मेरे पीछे कौन पड़ा है?
न्यू यॉर्क के यहूदियों का एक दल।
जिनके पास पैसों की कमी नहीं है।
हथियारों की कमी नहीं है। उनका मुखिया एक खून का प्यासा अमीर यहूदी है।
पर उन्हें कैसे पता कि मैं कौन हूँ?
मेरे पास कागज़ात हैं।
अब मैं एक अमरीकी हूँ।
उससे कोई फ़र्क नहीं पड़ता।
यहूदियों के पास अपने शैतानी तरीके हैं और वे हम सबको ढूँढ रहे हैं।
हमें हिम्मत से काम लेना होगा।
हमें हर कीमत पर ज़िंदा रहना होगा।
मैं वादा करती हूँ
कि मैं अपने सारे काम करूँगी,
मैं अच्छी बच्ची बनकर रहूँगी,
मगर मुझे अपने पास रहने दीजिए, पापा, प्लीज़!
मेरी प्यारी बिटिया,
तुम एक रोमांचक सफ़र पर जा रही हो।
हमें चलना होगा।
समय हो गया है।
तुम्हें जाना होगा।
सुनो, ओ इज़राइल।
घर हमेशा तुम्हारे साथ है, रेबेका।
सब कुछ ठीक हो जाएगा।
मगर तुम्हें हिम्मत रखनी होगी, समझी?
तुम्हें ज़िंदा रहना होगा,
हर कीमत पर।
बस चिप्स?
पता है क्या, अगली बार जब हमारे मुखिया की कार टुकड़े-टुकड़े हो जाएगी
और हमारा नियमित मुख्यालय ख़तरे में पड़ जाएगा,
तो मैं ध्यान रखूँगी कि गोश्त बनाऊँ, लुच्चे।
-मुझे पता नहीं था कि कोई आने वाला है। -ठीक है।
यह हैरिएट की करतूत थी।
उसने यह जाल बुना था।
रुको। क्या उसकी कोई ख़बर आई?
भला एक गद्दार हमें ख़बर क्यों करने लगी?
क्या तुमने रॉक्सी से बात की?
मैं सुबह से कोशिश कर रहा हूँ। बात नहीं हो पाई।
कल रात यहाँ से तेज़ी से निकलने से पहले उसने कहा था कि अब वह हमारे साथ नहीं है।
लगता है उसने दिल से कहा था।
-साथ नहीं है? -उन्हें मायर का पता चल गया।
कौन जाने हैरिएट ने उन्हें और क्या-क्या बताया होगा?
-शादी को टाल देना चाहिए। -नहीं।
-अगर एमी को कुछ हो गया... -कोई कुछ भी नहीं टालेगा।
-मरी। -वे हमसे फिर से यह ख़ुशी नहीं छीन सकते।
उन्हें मुझसे कुछ नहीं मिलेगा, समझी?
सुनो, मायर ने मुझे भरोसा दिलाया है कि सब कुछ ठीक हो जाएगा।
उसने और सुरक्षा का बंदोबस्त किया है। वहाँ कोशर नोस्त्रा भी रहेंगे।
-कोई समस्या नहीं होगी। -यहूदी माफ़िया?
गुंडे? जानते हो न कि बर्नी फ्लैगेलस्टाइन ने एक बार उनसे मदद माँगी थी।
सब जानते हैं कि उसके साथ क्या हुआ।
हाँ, वह अपने मर्दाना अंग के बिना लौटा।
हाँ, मगर मायर बर्नी फ्लैगेलस्टाइन नहीं है।
शादी नहीं रुकेगी।
-हे भगवान! -यह ठीक हो जाएगा।
हाँ, आप तो जैसे फ्लोरेंस नाइटिंगेल हैं न।
और तुम एक गधे हो।
तो आपको सच में लगता है कि जो मैरीलैंड में द गोस्ट को ढूँढ निकालेगा?
हम चमत्कार की उम्मीद ज़रूर करेंगे,
मगर उसके सहारे बैठेंगे नहीं।
मुझे लगा था कि यह बाथरूम है।
मुझे बहुत ज़ोर की लगी है।
तुम्हारे हाथ में क्या है?
यह बाथरूम में पढ़ने के लिए है।
यह टिल्डा के घर में मिली थी।
ऐसी ही एक होल्स्टेडर के घर पर भी देखी थी।
अगर वे किसी एक ही अजीब बुक क्लब में नहीं थे, तो शायद यह कुछ काम की साबित हो।
पता लगाओ इसका क्या मतलब है।
हाँ। जैसे ही मैं अपना पेट हल्का कर लूँ।
और, लोनी, टिल्डा के बारे में एक बात पूछनी थी।
क्या मैंने उतावलापन दिखाया? हाँ।
पर क्या मैं ग़लत था?
बिल्कुल नहीं।
मन की आवाज़ अहम होती है, लोनी।
मन की आवाज़ सब कुछ होती है।
मन की आवाज़, हाँ?
तो क्या उसे बेरहमी से मारने की यही वजह थी?
बेरहमी से?
हम एक जंग लड़ रहे हैं, लोनी।
मैं जोनाह को अपने साथ ले जाऊँगा। यह लड़का पहेलियाँ सुलझाने में माहिर है।
नहीं। यह शादी के लिए रुकेगा।
जोनाह बिरकैट कोहनिम सुनाएगा।
-शुभकामना। -रुकिए, क्या?
क्या? आप क्या बोल रहे हैं?
दुनिया जहन्नुम बनती जा रही है और आप चाहते हैं कि मैं प्रार्थना सुनाऊँ? नहीं।
नहीं, देखो, यह शिकार बस मौत के बारे में नहीं है, जोनाह। नहीं।
यह जीवन के बारे में भी है।
हमारे पास जो कुछ है, उसकी ख़ुशियाँ न मनाना
मेरे लिए बहुत दुःख की बात है।
कुछ नाज़ियों ने आपकी कार उड़ा दी, ठीक है?
रॉक्सी मरते-मरते बची है। हैरिएट हमारे दुश्मनों से जा मिली है।
और आपको लगता है कि पहेली सुलझाने के बजाय मेरा एक रस्म में...
मुझे लगता नहीं है, मुझे पता है।
जोनाह, सदियों से,
हम पर इन्हीं रस्मों के कारण अत्याचार हुए हैं।
यही हमारी पहचान हैं।
हम जो हैं, इन्हीं की वजह से हैं।
इनसे पीछे हटने का मतलब है,
हारना।
और मैं हार मानने को तैयार नहीं हूँ।
क्या तुम तैयार हो?
उस रात विदा लेने का समय नहीं मिला था।
हे भगवान!
क्या हुआ?
तुम सही थे।
वहाँ बाथरूम में दो लोगों ने मुझ पर अचानक हमला कर दिया।
हे भगवान।
मैं बहुत गुस्से में था।
मुझे लगा कि तुम भाग गईं और बिल मेरे हिस्से छोड़ गईं।
इकतीस डॉलर।
वापस खड़े होने में मुझे बस एक घंटा लगा।
मैं बता रहा हूँ, वे एफबीआई के लोग थे।
डैनी, हम यह नहीं जानते।
देखो, तुम फिर से अपने सूत्र से मेरा संपर्क कराओ।
कैसा सूत्र?
मुझे तो लगा था कि मैं बस एक सनकी हूँ जो किसी साथी की तलाश में है।
देखो, उस बात का मुझे अफ़सोस है, ठीक है?
अगर यह सुनकर अच्छा लगे तो बता दूँ कि पीट-पीटकर मेरा हुलिया बिगाड़ दिया गया है
और हर बार जब साँस लेती हूँ तो मेरी चोट खाई पसली कराहती है।
यह सुनकर मुझे अच्छा नहीं लगा।
कैनाल स्ट्रीट पर तालाब किनारे एक गोदाम है।
मुझे कुछ घंटे दो और मैं उसे वहाँ बुलाने का इंतज़ाम करता हूँ,
बशर्ते एफबीआई के डर से वह भाग न गया हो।
मगर इस बार मैं नहीं आऊँगा।
उम्मीद है तुम कारण समझ सकती हो।
जॉनसन्स ड्राई क्लीनर
दुकान बंद हो चुकी है।
और तुम भाड़ में जाओ।
हाँ, मुझे भी तुम्हारी याद आई, यार।
आख़िर तुम यहाँ क्या कर रहे हो?
मैं अपना सूट लेने आया हूँ।
और तुमसे बात करनी थी।
ज़ाहिर है पहले बात करनी है।
वह सूट पक्का बाहर फेंक दिया गया है।
जब तुमने अपने जिगरी दोस्त की अंत्येष्टि में अपना मुँह नहीं दिखाया।
कमीने।
देखो, यार, मैं सुलह करने आया हूँ, ठीक है?
सुलह के लिए यह बहुत कम है।
अभी जो हालात हैं, उनमें मैं इससे ज़्यादा नहीं कर सकता।
तो ज़रा मैं भी तो सुनूँ कि कैसे हालात हैं।
नाज़ी शिकारी? तुम मज़ाक कर रहे हो।
मैं मज़ाक नहीं कर रहा।
धत्।
तो कॉमिक्स की दुकान में वह आदमी ढूँढने आया था...
मुझे।
वह मुझे ढूँढ रहा था।
बूटी मेरे कारण मारा गया।
हे भगवान।
कमीने नाज़ी, यार?
वह कैसी रही?
अंत्येष्टि।
वहाँ कोई मौज-मस्ती तो चल नहीं रही थी, यार।
पूरा माहौल गमगीन था।
मैंने फूल भेजे थे।
हाँ, मैंने उन्हें देखा था।
तुमने अपने नशे के सारे पैसे उसी पर खर्च कर दिए, है न?
मेरी नानी ने मेरे लिए जो कुछ भी छोड़ा था।
धत्।
क्या वे फूल अच्छे थे?
हाँ, यार। वे बहुत अच्छे थे।
मुझे और कैरल को पता था कि तुम एफबीआई के लफड़े में फँसे हो, यार।
-हम मदद कर सकते थे। -यार, मैं...
मैं तुम दोनों को ख़तरे में नहीं डाल सकता।
इसी लिए मैं दूर-दूर था।
तुम्हें मेरी फ़िक्र करने की ज़रूरत नहीं पड़ेगी।
मैं क्लास शुरू होने से पहले की जानकारी के लिए ओनियोंटा सुनी जा रहा हूँ।
वहाँ बस बीयर और हसीनाएँ ही मिलती होंगी।
-तेरे तो मज़े ही मज़े हैं। -वह भी हसीनाओं के साथ।
हाँ।
बस मेरे जाने से पहले मुझसे मिलने ज़रूर आना, ठीक है?
आओ, यार।
मुझे तुमसे प्यार है, यार।
कुछ हफ़्तों पहले, तुम लड़कियों से बात करने से भी डरते थे
और आज तुम नाज़ियों का शिकार कर रहे हो।
धत्।
तुम्हें कुछ होगा तो नहीं न?
बिल्कुल नहीं। नहीं।
पता नहीं।
फिर मिलते हैं, यार।
वाशिंगटन डी.सी.
हैलो, हुआनीटा।
क्या उस दक्षिणी अमरीकी माल को
वापस अमेरिका में आने देने के बारे में राष्ट्रपति से तुम्हारी बात हुई?
-नहीं, बिफ़, मैंने बात नहीं की। -क्यों नहीं की?
इसलिए क्योंकि मैं उस नीति से सहमत नहीं हूँ।
-वह... तुम... -गुड मॉर्निंग।
-गुड मॉर्निंग -गुड मॉर्निंग, राष्ट्रपति महोदय।
शुरू करने से पहले मुझे कुछ कहना है,
और शायद मैं यहाँ मौजूद सबकी ओर से बोल रहा हूँ।
यह बहुत अच्छी बात है कि तुम वापस आ गए, बिफ़।
शुक्रिया, राष्ट्रपति महोदय।
मैं बता नहीं सकता कि यह मेरे लिए कितना मायने रखता है,
पर मैं कोशिश करूँगा।
जब कोई ऐसा अनुभव होता है जो आपका जीवन बदलकर रख दे,
जैसा कि मेरे साथ हुआ,
तो आप इस सोच में पड़ जाते हैं कि क्या मायने रखता है और क्या नहीं।
कि आप कौन हैं।
और क्या आप जानते हैं कि हम कौन हैं, सर?
हम मूँगफली उगाने वाले किसान हैं,
मतलब हम अमरीकी हैं।
अपनी मिट्टी में जन्मे मूल्यों को नज़रअंदाज़ करने का मतलब है मुसीबत बुलाना।
इसी लिए मैं कहता हूँ कि उस विधेयक को रोकने के लिए सचिव क्रेप्स के समर्थन के पीछे
इरादा तो नेक है, पर वह एक नादानी है।
मतलब, क्या इनके दिल में देशभक्ति हिलोरे लेती भी है?
-राष्ट्रपति महोदय, यह तो अलग... -जो मेरे साथ हुआ उसके बाद,
मुझे नहीं पता कि अपने दिल के सिवा मैं किसी और की कैसे सुनूँ।
और पता है मेरा दिल मुझसे क्या कहता है, सर?
अगर दक्षिण अमरीकी लोग अपना माल यहाँ के बाज़ार तक नहीं ला सकते,
तो फिर उन्हें साम्यवादियों से हाथ मिलाना पड़ेगा।
क्या हम अपने आँगन में यही चाहते हैं?
नहीं, अगर हमें अपने आँगन में कुछ चाहिए,
तो वे बच्चों के खिलौने चाहिए,
चूल्हे पर पकते हुए लजीज पकवान चाहिए
और बिकिनी में लिपटी पूँजीवादी औरतें चाहिए।
तो, राष्ट्रपति महोदय,
दक्षिण अमरीकी प्रतिबंध को हटाने के लिए आपको हस्ताक्षर ज़रूर करने चाहिए।
झूठे, मक्कार कहीं के!
मैंने हुआनीटा से कहा था कि इससे परेशानी हो सकती है। पर तुमने बात नहीं मानी।
मुझे बस लगा कि मुझे सच कहना चाहिए, सर।
अब जबकि लॉटी और बच्चे वहाँ आसमान में ख़ुशी के पल बिता रहे हैं,
तब मैं उन मुद्दों पर चुप नहीं बैठ सकता जो मायने रखते हैं।
ज़िंदगी बहुत छोटी है।
यह बहुत ही छोटी है, सर।
मुझसे बस केनेथ स्विगेंस को ढूँढकर उसे सुरक्षित निकालने को कहा गया था।
किसने कहा था?
मुझे बताने की इजाज़त नहीं है।
-आख़िर किसे पता होगा कि मैं... -बस इतना बता सकती हूँ कि कोई योजना है।
ठीक है?
मुझे लगा आपको पता होगा।
मैंने बस अफ़वाहें सुनी हैं।
तो आपने वह प्रसारण कभी नहीं सुना?
मुझे नहीं पता वह क्या है।
पर भरोसा दिला सकता हूँ कि मैं अब भी उस उद्देश्य के प्रति वफ़ादार हूँ।
मुझे यही उम्मीद है, मिस्टर स्विगेंस।
प्लीज़ मुझे मेरे जर्मन नाम से पुकारो।
मोरित्ज़।
और तुम?
यूनाइटेड किंगडम 1939
हे प्रभु, हमें आशीर्वाद दीजिए,
और इन्हें, अपनी नेमतों को, जिन्हें हम ग्रहण करने वाले हैं...
आपके भंडार से,
हमारे प्रभु, यीशु के माध्यम से।
आमीन।
बहुत अच्छे।
अब डिनर के पहले अभ्यास करते हैं।
हे प्रभु, हम पर अपनी दया बनाए रखें।
मैरी, सिस्टर। हमारा उद्धार कीजिए।
पैट्रिसिया, सिस्टर। हमारा उद्धार कीजिए।
और तुम, मेरी जान?
रेबेका।
चलो, मुझे अपना बप्तिस्मा वाला नाम बताओ।
मेरा नाम रेबेका काइत्ज़ार है।
बच्चो, तुम्हें सुरक्षित जगह पहुँचाने के लिए तुम्हारे परिवार ने
सब कुछ न्योछावर कर दिया।
इसलिए तुम्हें हमेशा अपना ईसाई नाम इस्तेमाल करना होगा
और अपना अतीत भूलना होगा।
ज़िंदा रहने के लिए यही तुम्हारा अंतिम मौका है।
उस लड़की को खाना नहीं मिलेगा, जो अपना नाम न जानती हो।
बाल्टीमोर मैरीलैंड
एरिक, तुम्हारा दोस्त आया है।
हैलो, एरिक।
मैं जो हूँ। मुज़िशिमा।
हमने साथ प्रशिक्षण लिया था। वेस्ट हिल।
याद है?
वैसे, यह जगह खूबसूरत है।
चित्र बनाने के लिए बहुत सी अच्छी चीज़ें हैं।
जब फ़ौज ने तुम्हें वियतनाम की जगह
एजवुड भेज दिया, तो हम सबको लगा कि तुमने लॉटरी जीत ली।
पर अब मुझे दिख रहा है कि हम दोनों को युद्ध में भेज दिया गया था।
सुनो,
मैं उस कमीने को ढूँढना चाहता हूँ जो इन प्रयोगों का कर्ता-धर्ता था,
जिसने तुम्हारे साथ ऐसा किया,
मगर हर चीज़ गोपनीय है।
कोई फ़ाइल नहीं, कोई गवाह नहीं।
मैं...
मुझे एजवुड के चिकित्सा निदेशक का नाम जानना है।
वह कोई बूढ़ा रहा होगा, करीब 60 साल का,
जर्मन लहज़ा।
मुझे उसका नाम बता सकते हो, एरिक?
कोई बात नहीं। सुनो।
तुमसे मिलकर अच्छा लगा।
मुझे याद है तुम्हें कुंग-फु फ़िल्में पसंद थीं।
और वेस्टर्न फ़िल्में।
मुझे याद है तुम भोजनालय में मेज़ पर चढ़ जाते थे
और फ़िल्म के अपने पसंदीदा हिस्सों पर अभिनय करते थे।
मुझे याद है कि तुम्हारी एक पत्नी
और एक बच्चा था।
मुझे याद है तुम्हें डॉजर्स पसंद थे
और आइज़्ली ब्रदर्स और...
क्या नाम था? डेविल डॉग्स।
मुझे याद है तुम मुझसे अच्छे से पेश आते थे।
सिर्फ़ तुम।
और मुझे याद है कि तुम मुझे ऐसा महसूस कराते थे जैसे मैं भी...
एक इंसान हूँ।
एक इंसान।
टिमथी रैंडल
शुक्रिया।
वेस्टचेस्टर, न्यू यॉर्क में एक रहस्य का पर्दाफ़ाश हुआ
जब एक कार धमाके में एक अज्ञात व्यक्ति की जान चली गई।
अधिकारी धमाके का कारण पता लगाने की कोशिश कर रहे हैं
और उस गाड़ी के मृत मालिक की पहचान करने में जुटे हुए हैं।
एक दूसरी...
यह यहूदी बहुत ख़तरनाक है।
यह मायर ऑफ़रमैन।
उसे ज़रूर पता चल गया होगा कि अलेक्जेंडर और लूकस उसके पीछे पड़े हैं।
जो दर्द तुम महसूस कर रहे हो, टोबियास,
गुस्सा, झुंझलाहट, हाँ?
हाँ।
एक साले गंदे यहूदी ने यह दर्द दिया है।
जो गुस्सा तुम महसूस कर रहे हो,
उससे अपने दिल को मज़बूत बनाओ,
उसे अपना हथियार बनाओ,
ताकि तुम अपने बेचारे भाइयों की तरह अपमान की मौत न मरो।
एक झुकी कमर वाले बूढ़े यहूदी के हाथों मारा जाना?
क्या मरने का इससे ज़्यादा शर्मनाक तरीका हो सकता है?
ट्रैविस, उस मायर ऑफ़रमैन को ढूँढकर ख़त्म कर दो।
ज़रूरत हो तो बाकियों को भी साथ ले लेना।
चिंता मत कीजिए।
मुझे यह काम बखूबी करना आता है।
अगर आपने यह काम मुझ पर छोड़ा होता,
तो पहली बार में ही काम ढंग से हो गया होता।
लोअर ईस्ट साइड
जान, तुम बहुत सुंदर लग रही हो।
क्या बात है? क्या तुम घबरा रही हो?
मैं चाहती हूँ कि सब कुछ एकदम सही हो।
अच्छा।
अपनी माँ से मत कहना।
हाँ, मेनिशेवित्ज़ को किसी छोटी बोतल में नहीं रखना चाहिए।
जिस दिन मैंने तुम्हारी माँ से शादी की थी,
उस दिन श्टेटल में घनघोर बारिश हो रही थी।
और मेरा बेस्ट मैन मोइशे मियादी बुखार से त्रस्त था।
हमें डर था कि कहीं वह हमारी पोशाक पर उल्टी न कर दे, लेकिन...
सब कुछ एकदम सही हुआ। पता है क्यों? क्योंकि...
हम दोनों एक-दूसरे के साथ थे।
और मेरा विश्वास करो, एमी,
तुम्हें हमेशा बस इसी की ज़रूरत होगी।
जब तक हम एक-दूसरे के साथ होंगे,
हमें कुछ नहीं होगा।
क्या बात है, पापा?
इस चित्र को तो देखो।
यहाँ तो एक महान चित्रकार बैठा हुआ है।
आपको यह पसंद आया, पापा?
यह खूबसूरत है, एरन।
एक दिन हम
इस बगीचे में जाएँगे, पापा।
हम फूलों को सूँघेंगे।
अब हमें चलना होगा, जान।
पर अभी तो पंछी बनाना बाकी है, पापा।
शायद बाद में, एरन।
मैं तुम्हारे साथ हूँ, बेटा।
चलो, यहूदी!
चलो!
हम थोड़ा घूमने जा रहे हैं।
चलो! खोलो!
तो, इस बार तुम्हारे छोटे से दल को क्या चाहिए?
क्या तुम इसमें से कुछ भी पढ़ सकती हो?
जैसे, ये सिर चकराने वाला वृत्ताकार चिह्न क्या है?
यह तो मैं नहीं जानती।
और कुछ लिखावट ओल्ड हाई जर्मन में है।
लगता है कि यह 19वीं सदी के अंत में छपी
व्रिल नाम की एक विज्ञान-कथा का पुनः प्रकाशन है।
एक शासक नस्ल,
जो ज़मीन के नीचे रहते हैं
और जिनकी एक जंग, एक क्रांति
छेड़ने की योजना है।
उनकी योजना पूरी दुनिया पर कब्ज़ा करना है।
नाज़ियों ने व्रिल को एक आध्यात्मिक प्रेरणा के रूप में इस्तेमाल किया,
मगर इस संस्करण में कुछ बदलाव किए गए हैं।
तो शुरू होता है।
सिर्फ़ प्रेरणा ही नहीं, बल्कि निर्देश भी।
इसी लिए इसका शीर्षक है, आने वाली नस्ल की पुस्तक।
नहीं। माफ़ करना।
आने वाली नस्ल की नियमावली।
तीन, दो, एक।
इतना विस्फोट काफ़ी नहीं है।
शायद एक खुले मैदान में काफ़ी नहीं है,
मगर एक छोटी सी घिरी हुई जगह में,
इससे वे यहूदी कीड़े चीखते हुए भागेंगे।
एक ऐसे युद्ध की योजना जिसे वे मरते दम तक लड़ेंगे।
वह ज़ीगलर था न?
ज़ीगलर ने तुमसे मुझे ढूँढने को कहा है, है न?
मर्सिडीज़ के साथ ऐसा नहीं होता, है न?
वह कैसा है? ज़ीगलर?
वह भी...
वह भी हम बाकियों की ही तरह बूढ़ा हो रहा है।
आप क्या कर रहे हैं, मोरित्ज़?
कर्नल ज़िग्लर?
कर्नल ज़िग्लर कोई है ही नहीं, बेवकूफ़ कमीनी।
तुम किसके लिए काम करती हो?
विज़नथल?
मोसाद?
क्या तुम यहूदी हो?
तुम मेरे लिए इसे मुश्किल बना रहे हो, मोरित्ज़।
तुम्हारे चेहरे को क्या हुआ?
यह इस केस की तहकीकात करने का इनाम है।
और फिर भी तुम यहाँ आई हो।
देखो, मैं रात सात बजे की ट्रेन से वापस डी.सी. लौट रहा हूँ,
तो अगर तुम्हें कुछ पूछना है, तो फ़ौरन पूछना शुरू कर दो।
डैनी ने बताया कि अमेरिका में हज़ारों नाज़ी रहते हैं।
-हाँ। -लेकिन कैसे?
वे यहाँ पहुँचे कैसे? क्या वे सब चुपके से घुस आए? क्या...
वे चुपके से नहीं आए। उन्हें इसकी ज़रूरत ही नहीं थी। उन्हें यहाँ लाया गया था।
पूरे रास्ते ऐशो-आराम के साथ।
अमेरिका के खर्चे पर कैवियार खाते हुए और शैम्पेन डकारते हुए।
तुम्हारा मतलब उन्हें यहाँ अमरीकी सरकार लेकर आई?
इसका तो कोई मतलब नहीं बनता।
ये लोग लाखों लोगों की मौत के ज़िम्मेदार हैं...
यहूदियों की, समलैंगिकों की, बुद्धिजीवियों की, साम्यवादियों की, हाँ।
एक ऐसा कड़वा घूँट, जिसे सरकार पी सकती है।
एक बात बताओ, एजेंट मॉरिस, तुमने कभी फोर्ड कार चलाई है?
-हाँ। -तुमने कभी अटलांटिक के पार उड़ान भरी है?
क्या तुम कभी परियों की कहानियाँ देखती हो?
इन चीज़ों के लिए जो लोग ज़िम्मेदार हैं,
वे वही लोग हैं जो यह मानते हैं कि यहूदियों और दोस्तों को मिटाने की ज़रूरत है।
आराम से।
युद्ध ख़त्म होने के बाद, सोवियत से पहले अमेरिका ने ऊँचे ओहदे वाले नाज़ियों को
गुपचुप तरीके से नियुक्त कर लिया, ठीक है?
उनका जासूसों, वैज्ञानिकों, इंजीनियरों, वगैरह हर रूप में इस्तेमाल करने के लिए।
उन्होंने इसे ऑपरेशन पेपरक्लिप नाम दिया।
पेपरक्लिप क्यों?
जब उनके दस्तावेज़ों से उन्हें फँसाने वाली हर बात को हटा दिया गया...
-हाँ। -...तो उनके अनैतिक अतीत का
बस एक सबूत रह गया, एक पेपरक्लिप का छोटा सा दाग।
उस कार्यक्रम और उस जैसे अन्य कार्यक्रमों के तहत
वे हज़ारों नाज़ियों को ले आए।
उन्हें यहाँ बसा दिया,
उनके दस्तावेज़ों को बेदाग बना दिया
और उन्हें हर सुख-सुविधा से भरी एक अमरीकी ज़िंदगी देने का वादा किया।
और तुम इसकी पुष्टि कर सकते हो?
हाँ।
इमीग्रेशन एंड नेचुरलाइज़ेशन सर्विसेज़ अप्रवासन साक्षात्कार
हान्स फिशर?
हे भगवान। मुझे वे फ़ाइलें चाहिए।
मुझे यह फ़ाइल चाहिए। इन फ़ाइलों के बिना कोई इस बात पर विश्वास नहीं करेगा।
यह मेरी समस्या नहीं है।
देखो, मुझे यह सब बताने के बाद तुम बस यूँ ही नहीं जा सकते।
और इन फ़ाइलों के कारण मैं फँसना नहीं चाहता।
जो मैं जानता हूँ, वह तुम्हें बताए बिना मुझे चैन नहीं मिलता,
लेकिन इसका यह मतलब नहीं कि मैं जीना नहीं चाहता, एजेंट मॉरिस।
ऐसे लोग ही आपको और आपके अपनों को मार डालते हैं।
ऐसे लोग जिनके द्वारा दी गई चोट के सामने तुम्हारे चेहरे की चोट
कुछ भी नहीं है।
बाकी सब अब तुम समझो और इन कमीनों को सज़ा दिलाओ।
बस मुझे इस सबसे दूर रखो।
माफ़ करना, मुझे एक ट्रेन पकड़नी है।
टेम्पल इज़राइल
सब लोग बाहर निकलो!
मर्द बाईं ओर!
औरतें और बच्चे दाईं ओर!
आगे बढ़ो!
ऑशविट्स
मर्द बाईं ओर!
औरतें और बच्चे दाईं ओर!
मर्द बाईं ओर!
औरतें और बच्चे दाईं ओर!
क्यों?
ताकि हम तुम लोगों के कागज़ात ज़्यादा तेज़ी से निपटा सकें।
अंदर तुम लोग एक साथ रहोगे।
कुछ गड़बड़ है। साथ में रहो।
-मेरी जान... -साथ में रहो, समझी?
मेरा हाथ पकड़ो, एरन। सब ठीक है।
पापा?
सब ठीक हो जाएगा, मेरे बच्चे।
मैं तुम्हें जाने नहीं दूँगा।
तुमने मेरी बात नहीं सुनी?
मर्द बाईं ओर!
नहीं।
प्यारी मिंडी।
औरतें और बच्चे दाईं ओर!
मैंने कहा, बच्चे दाईं ओर!
नहीं। इसे रहने दीजिए।
यह मेरे साथ रहेगा, अपने पिता के साथ।
-मैंने कहा, दाईं ओर! -हम वैसे भी फिर एक साथ हो जाएँगे।
प्लीज़, इसे मेरे साथ रहने दीजिए, इसके पिता के साथ।
यह यहीं रहेगा।
छोड़े इसे!
हमें साथ रहने की ज़रूरत है।
पीछे हटो!
मैं अपने बच्चे को नहीं छोड़ूँगा।
मैं नहीं छोड़ूँगा।
देर क्यों हो रही है?
देरी के लिए माफ़ी चाहूँगा, सर।
प्लीज़।
यह मेरा बच्चा है।
यह मेरा बच्चा है। प्लीज़।
उफ़, अब इस बच्चे को ले भी जाओ। रोना-धोना बहुत हुआ।
मैं तुम्हें जाने नहीं दूँगा।
मरी?
अब आप मेरा हाथ छोड़ सकते हैं, पापा।
अब मैं सात आशीषों में से पाँचवीं आशीष के उच्चारण के लिए
दुल्हन के माता-पिता को बुलाता हूँ।
आमीन।
अंधेरे को याद करते हुए भी,
हम रोशनी की ख़ुशी मनाते हैं।
-बिफ़... -मैं बेकार की बातचीत ज़रूर करता,
मगर लव बोट 20 मिनट में आने वाली है और डॉटी हॉट फज स्क्वायर बना रही है।
कमीने चालबाज़ कहीं के।
अरे, यार, वॉनी,
अगर तुम्हें मेरी नैतिकता से तकलीफ़ हुई है,
तो आमतौर पर मैं तुमसे माफ़ी ज़रूर माँगता,
लेकिन उदासी दूर करने वाली मेरी सलाहकार,
डॉ. सूज़न ने कहा है, "बिफ़, तुम्हारी बीवी और बच्चों की निर्मम हत्या के बाद,
"तुमने हर एक दिन इसके लिए माफ़ी माँगी है कि बस तुम ही क्यों ज़िंदा बच गए।
"अब और माफ़ी मत माँगो।" तो...
ये डॉ. सूज़न के शब्द हैं, मेरे नहीं।
वही पुरानी डॉ. सूज़न।
नहीं, तुम अपना नाम कमाने के लिए मुझे धोखा देना चाहते हो।
बस उस वक्त का इंतज़ार करो
जब मैं सबको दिखाऊँगी कि तुम कितने घिनौने और बेईमान राक्षस हो।
हुआनीटा क्रेप्स।
तुम एक मेक्सिकन-फ्रेंच मिश्रण लगती हो।
मतलब, क्या तुम कोई एक नस्ल चुनोगी?
अब सुनो, बेहूदी मेक्सिकन बुढ़िया,
मेरे रास्ते में मत आना,
वरना तुम बस एक ही जगह पाई जाओगी
और वह होगा मेरा तहखाना,
जहाँ मैं तुम्हारा कीमा बना दूँगा।
तुमसे बात करके अच्छा लगा।
जल्दी ही फिर बात करेंगे।
जॉनी वॉकर रेड, बर्फ़ के साथ, प्लीज़।
तो तुम इसके लिए तैयार हो?
मेरी हालत रस निकालने वाली मशीन में फँसे एक गन्ने जैसी हो गई है।
यह मैंने पहली बार सुना है।
तुम संभाल लोगे।
ठीक है, दोस्तो, तो जोनाह हाइडलबाउम के लिए
ज़ोरदार तालियाँ हो जाएँ।
-चलो शुरू हो जाओ। -मुझे शुभकामना दीजिए।
ठीक है, शुभकामना।
जोनाह!
तो शुरू करते हैं।
आज रात आप कैसे हैं, ब्रुकलिन?
आप कैसा महसूस कर रहे हैं?
हाँ।
माफ़ कीजिएगा। मैं बस...
माफ़ी माँगना चाहता था...
बिरकैट कोहनिम की ऐसी-तैसी करने के लिए।
जैसा कि आपमें से बहुत से लोग पहले से जानते हैं, मैंने अंतिम समय में
अपनी नानी की जगह ली है,
रुथ की जगह ली है।
जो इस वक्त मुझसे बहुत निराश होंगी।
मगर एक ऐसी प्रार्थना है,
एक ऐसी प्रार्थना जो मुझे आती है...
बहुत अच्छे से आती है क्योंकि मेरी नानी उसे हर रात किया करती थीं।
हर रात। वह कहती थीं कि इससे सबसे बुरे दिनों में भी
उनमें हिम्मत और उम्मीद जगती थी।
वह कहती थीं कि यह किसी भी हथियार या कवच से कहीं ज़्यादा मज़बूत है।
वह कहती थीं कि यह प्रार्थना, बिरकाश हगोमेल,
उन्हें ग़जब की शक्तियाँ और साला बाकी... चीज़ें देती थी।
माफ़ कीजिएगा।
माफ़ी चाहूँगा।
चीज़ें।
मैं गाली नहीं बकना चाहता था।
तो मैंने सोचा कि आज रात मैं इस प्रार्थना को आपके लिए,
यानि एमी और बेन के लिए करूँगा,
अपनी तरफ़ से।
और, तो,
नानी की तरफ़ से।
बहुत अच्छा बोला।
तो मुझे इसे ठीक से समझने दो।
तो एक तो वह खिलौने बनाने वाला है। फिर वह केमिस्ट और उसका भाई है।
फ्लोरिडा में वह लापता हो जाने वाला डिटेक्टिव और उसकी गर्भवती पत्नी।
वह सनकी पत्रकार।
कॉमिक्स की दुकान वाला वह बच्चा।
और ब्रुकलिन की वह मर चुकी नानी और उसका अनाथ नाती,
जिसकी तुम्हारे हिसाब से उस करोड़पति, मायर ऑफ़रमैन से साँठ-गाँठ है।
पता है सुनने में अजीब लगता है, पर...
और इस सबसे तुम्हें पता चला... उसने इसे क्या कहा था?
ऑपरेशन पेपरक्लिप, सर।
और मैं इस बारे में पहली बार क्यों सुन रहा हूँ?
मुझे नहीं लगा था कि आप मेरी बात सुनेंगे, सर।
अब तो सुन रहा हूँ।
तुम्हें इस मामले से कुछ समय के लिए हटना होगा।
मैं सही थी। मुझे पता था आप मेरा यकीन नहीं करेंगे।
मैं तुम्हें इसलिए नहीं हटा रहा कि मुझे तुम पर यकीन नहीं है।
इसलिए हटा रहा हूँ क्योंकि यकीन है।
अपने चेहरे को देखो, मॉरिस।
इससे पहले कि तुम अकेले कोई और काम करो, इस पर बड़े अधिकारियों से बात करनी होगी।
तो अब यह मेरे ओहदे से ऊपर का मामला हो गया?
शायद मेरे ओहदे से भी।
अगर यह उतना बड़ा मामला है जितना तुम बता रही हो, अगर तुम्हारा स्रोत सही है,
तो फिर इस मामले को मुझे देखना होगा। समझी?
वह रहा मंदिर।
उस बूढ़े यहूदी को मेरे लिए छोड़ देना।
-वहाँ पर। -धत्। कोशर नोस्त्रा।
-तुम क्या कर रहे हो? -वे सब हथियारबंद हैं।
और मेरे पास एक बेहतर उपाय है।
डरपोक कहीं के!
-शाबाश, बच्चे। -हैलो।
शुक्रिया।
...अगर तुमसे दोबारा मिला! अगर नहीं मिला तो, हैलो!
देखो यहाँ कौन है।
आर्ट गारफंकल से भी कहीं ज़्यादा मशहूर।
आर्ट गारफंकल प्रसिद्ध यहूदियों के नाम पर एक धब्बा है, इसलिए...
-शुक्रिया? -सच में?
मुझे तो लगता है कि आर्ट गारफंकल की आवाज़ अच्छी है।
मधुर है।
जब बाकी सारे यहूदी मर्द हाइ नेकलेस पहने हुए हैं, तो आपने क्यों नहीं पहना?
क्योंकि मैंने अपना नेकलेस उसे दे दिया जिससे मैं प्यार करता था
और उसके बाद दूसरा फिर कभी नहीं पहना।
वह मुझे दो।
यह तुम्हारे नानाजी का था।
रुकिए, आप...
रुको।
क्या तुम ठीक हो?
क्या बात है? कहीं इस होरा डांस से मितली तो नहीं आने लगी?
क्या हुआ?
मैं समझता हूँ।
क्या समझते हो?
जो मेरी नानी हमेशा से चाहती थी कि मैं महसूस करूँ।
अपने लोगों का एक हिस्सा होना।
अपने कुनबे का एक हिस्सा होना।
थोड़ी देर में आता हूँ।
-मरी? -क्या?
तुमने जो कहा मैंने सुना।
मैंने क्या कहा? पता नहीं तुम क्या बोल रही हो।
तीस सालों से, मैंने...
मैंने तुम्हें "आमीन" कहते नहीं सुना।
क्या?
एक इंसान शुक्रगुज़ार नहीं हो सकता क्या?
-क्या? -मुझे एक नाम पता चला है। टिम रैंडल।
यह द गोस्ट का दूसरा नाम है,
यानि हमें उसका पता लगाने का एक ज़रिया मिल गया है।
यहूदी भाइयो और बहनो, अपने लोगों से मिलकर अच्छा लगा।
हैलो।
आप कैसी हैं? मिलकर अच्छा लगा।
मैं क्या कह सकता हूँ? प्रशंसक मुझे चाहते हैं।
हाँ, उस किताब से तुम्हें कुछ पता चला?
हाँ। वह कुछ ऐसी किताब है,
"क्या आप सुन रहे हैं, भगवान? मैं एडॉल्फ हूँ।"
वह एक तरह की निर्देश-पुस्तिका है।
वे एक जंग छेड़ने वाले हैं, मायर। और वे कोशिश कर रहे हैं...
शायद वे एक चौथा राइक बनाने की कोशिश कर रहे हैं।
नहीं, जो। वह क्या कर रहा है?
रुको।
झूठी कहीं की!
नहीं, यहाँ नहीं, जो!
नहीं! वहाँ अंदर चलो।
तुम हमें छोड़कर क्यों चली गई थीं?
मुझे शादी के लिए तोहफ़ा लेना था, गधे।
-चुप करो। -क्या? नहीं!
रुक जाओ!
-कमीनी... -रुक जाओ।
आज यह दूसरी बार है जब किसी बेवकूफ़ ने मुझ पर हमला किया है।
-गद्दार कहीं की! -बाहर निकलो
और डिक्की खोलो!
यह कौन है?
क्या यह द वुल्फ है?
मेरा वाला वुल्फ तो नहीं है।
शादी ख़त्म होने तक अपना तोहफ़ा मत पहुँचाना।
जो?
तुम्हारे पास एक सुराग है, है न?
शांत हो जाओ।
अपने सुराग का पीछा करो।
जाओ।
चलो, यार। आओ।
सुनिए, मुझे आपसे कुछ पूछना है...
-जोनाह, अभी नहीं, प्लीज़। -नहीं, मैं...
तुम्हें जाना होगा, जोनाह।
जाओ। हम यह कभी और कर लेंगे।
यह तुम्हें कहाँ मिला?
अलाबामा के एक प्यारे से तोहफ़ों की दुकान में।
पता चला कि ये गँवार गोरे किसी काम के तो हैं।
वे जो मुझसे कह रहे हैं, क्या वह सच है?
कि तुमने ख़ुद ही दूसरों को मारने की ठान ली है,
वह भी उनकी पहचान की पुष्टि किए बिना?
मुझे लगा था कि हमारा एक उसूल है।
उसूल, सच में, मायर?
या यह बस ख़ुद को समझाने का एक बहाना है
कि हम उन राक्षसों जैसे नहीं हैं, जिनका हम शिकार करते हैं।
शायद हम राक्षस हैं,
पर उन जैसे नहीं।
हमारे पास एक कारण है।
हम युद्ध की देन हैं।
गुड मॉर्निंग, सिस्टर।
गुड मॉर्निंग, बच्ची।
मेरा नाम...
हैरिएट है।
हमारा उद्धार कीजिए।
ऐसे लोग ही आपको और आपके अपनों को मार डालते हैं।
अब तक तुम कहाँ...
क्या हुआ?
कुछ नहीं।
कुछ नहीं से क्या मतलब है? तुम्हारा यह हाल किसने किया?
बस एक मुजरिम को पकड़ते समय पिट गई।
बस यही बात है। सब ठीक है।
-यह वही मामला है न? -कोई मामला नहीं है। कहा न मैं ठीक हूँ। बस!
सुनो,
मैं सोच-विचार कर रही थी।
हम दोनों के बीच जो रिश्ता है, वह मेरा पहला गंभीर रिश्ता है
और मैं...
जब हम पहली बार मिले थे,
तब मैं चीज़ों को धीरे-धीरे आगे बढ़ाना चाहती थी,
क्योंकि मुझे पता नहीं था कि क्या मैं गंभीर रिश्ते के लिए तैयार हूँ
और तुम जल्दबाज़ी करना चाहती थीं।
-मैं बस... मुझे नहीं लगता कि यह... -ऐसा मत करो।
यह बेकार की बकवास है।
मुझे थोड़ी दूरी चाहिए।
-सब कुछ बहुत तेज़ी से हुआ। -तुम झूठी हो। दूरी?
तुम्हें बस यही एक बहाना मिला?
मुझे तुम पर यकीन नहीं है।
शायद हम बस अलग-अलग चीज़ें चाहते हैं।
तुम ऐसा क्यों कर रही हो?
आख़िर तुम ऐसा क्यों कर रही हो?
मैं तुम्हें सच बता रही हूँ।
बकवास।
क्या बात है? डर लग रहा है?
तुम ऐसा नहीं करना चाहतीं।
मैं ऐसा करना चाहती हूँ। मैं ऐसा कर रही हूँ।
भाड़ में जाओ, मिली मॉरिस!
तुम...
तुम मुझे चाहती हो और तुम यह बात जानती हो।
और मैं जानती हूँ कि तुम झूठ बोल रही हो!
धत्!
मुझे सोना है। मैं इस बारे में बात नहीं करना चाहता।
-मुझे लगता है समारोह अच्छा रहा। -मुझे तुम्हारे बगल में लेटना है।
-मैं कुछ नहीं सोचना चाहता। -पर मैं चाहती...
मैं चाहती...
घबराने की ज़रूरत नहीं है।
क्या तुम्हें एहसास है कि बूढ़े लोगों को चौंकाना नहीं चाहिए?
हाँ।
शादी का आपका तोहफ़ा तहखाने में है।
सच में?
-एमी के लिए? -नहीं।
नहीं।
यह तोहफ़ा बस आपके लिए है।
पिछला दरवाज़ा?
या बगल से?
छत से।
यह एक पुस्तकालय है।
हमारी जानकारियों का।
उसे यह सब कैसे मिला?
हम उसके ऊपर आने का इंतज़ार करेंगे,
फिर उसे गोली मार देंगे।
वह अब भी एके-47 लिए उन साले यहूदियों से घिरा हुआ है। नहीं।
हमें जाना होगा।
-एक और रास्ता है। -भाड़ में गया तुम्हारा दूसरा रास्ता।
हमें उसे मंदिर में ही मार डालना चाहिए था।
उसने मेरे भाइयों को मारा है।
अगर पूरा जेरूसलम भी उसके साथ होगा, फिर भी मैं उसे मार डालूँगा।
बेवकूफ़।
हमें जाना होगा।
तुम मुझे कब से आदेश देने लगे?
शुक्रिया।
यह जलने की बू कहाँ से आ रही है?
जाओ। वहाँ भीतर जाओ।
वहाँ भीतर।
ठहरो।
अग्निशामक लेकर आओ।
पर जो भी बचा सको, उसे बचा लो!
ठीक है।
जो भी बचा सको, उसे बचा लो।